CELEX: 32009D0752
Language: fi
Date: 2009-10-12 00:00:00
Title: 2009/752/EY: Komission päätös, tehty 12 päivänä lokakuuta 2009 , luvan antamisesta etelänkrillistä ( Euphausia superba) saatavan rasvauutteen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2009) 7647)

13.10.2009   
            
            
               FI
            
            
               Euroopan unionin virallinen lehti
            
            
               L 268/33
            
         
      KOMISSION PÄÄTÖS,
   tehty 12 päivänä lokakuuta 2009,
   luvan antamisesta etelänkrillistä (Euphausia superba) saatavan rasvauutteen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2009) 7647)
   (Ainoastaan englanninkielinen teksti on todistusvoimainen)
   (2009/752/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Neptune Technologies & Bioressources Inc. esitti 29 päivänä syyskuuta 2006 Suomen toimivaltaisille viranomaisille hakemuksen etelänkrillistä (Euphausia superba) saatavan rasvauutteen saattamisesta markkinoille elintarvikkeiden uutena ainesosana.
            
         
               (2)
            
            
               Suomen toimivaltainen elintarvikkeiden arviointielin antoi 29 päivänä tammikuuta 2007 ensiarvioraporttinsa. Ensiarvioraportissaan se tuli siihen tulokseen, että etelänkrillistä (Euphausia superba) saatavan rasvauutteen käyttö elintarvikkeiden ainesosana on hyväksyttävää.
            
         
               (3)
            
            
               Komissio toimitti ensiarvioraportin kaikille jäsenvaltioille 19 päivänä helmikuuta 2007.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia tuotteen saattamisesta markkinoille.
            
         
               (5)
            
            
               Sen vuoksi kuultiin Euroopan elintarviketurvallisuusviranomaista (EFSA) 31 päivänä tammikuuta 2008.
            
         
               (6)
            
            
               Erityisruokavaliovalmisteita, ravitsemusta ja allergioita käsittelevä tiedelautakunta päätti Euroopan komission pyynnöstä antamassaan lausunnossa, joka koskee etelänkrillistä (Euphausia superba) saatavan rasvauutteen turvallisuutta elintarvikkeiden ainesosana, että etelänkrillistä (Euphausia superba) saatava rasvauute on turvallinen ehdotetuissa käyttöolosuhteissa.
            
         
               (7)
            
            
               Ensiarvioraportin perusteella voidaan vahvistaa, että etelänkrillistä (Euphausia superba) saatava rasvauute täyttää asetuksen 3 artiklan 1 kohdassa säädetyt perusteet.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Etelänkrillistä (Euphausia superba) saatava rasvauute, sellaisena kuin se on määritelty liitteessä I, voidaan saattaa yhteisön markkinoille elintarvikkeiden uutena ainesosana käytettäväksi liitteessä II mainittujen käyttötarkoitusten ja enimmäismäärien mukaisesti.
   2 artikla
   Merkintä ”äyriäisiin kuuluvasta etelänkrillistä (Euphausia superba) saatava rasvauute” on esitettävä tuotteen pakkausmerkinnöissä tai sitä sisältävien tuotteiden ainesosaluettelossa.
   3 artikla
   Tämä päätös on osoitettu Neptune Technologies & Bioressources Inc:lle, 225 Promenade du Centropolis, Bureau 200, Laval, Quebec, H7T 0B3 Canada.
   
      Tehty Brysselissä 12 päivänä lokakuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      LIITE I
      
         ETELÄNKRILLISTÄ (EUPHAUSIA SUPERBA) SAATAVAN RASVAUUTTEEN KOOSTUMUSERITTELY
      
      
         Kuvaus
      
      Kun etelänkrillistä (Euphausia superba) valmistetaan rasvauutetta, pakastettu etelänkrilli murskataan ja uuttamiseen käytetään asetonia. Proteiinit ja krilliaines poistetaan rasvauutteesta suodattamalla. Asetoni ja jäännösvesi poistetaan haihduttamalla.
      
                  Testi
               
               
                  Koostumuserittely
               
            
                  Saippuoitumisluku
               
               
                  Enintään 185 mg KOH/g
               
            
                  Peroksidiluku (PV)
               
               
                  Enintään 0,2 meq O2/kg öljyä
               
            
                  Kosteus ja haihtuvat aineet
               
               
                  Enintään 0,9 %
               
            
                  Fosfolipidit
               
               
                  Enintään 50 %
               
            
                  Transrasvahapot
               
               
                  Enintään 1 %
               
            
                  EPA (eikosapentaeenihappo)
               
               
                  Vähintään 15 %
               
            
                  DHA (dokosaheksaeenihappo)
               
               
                  Vähintään 7 %
               
            
   
      LIITE II
      
         ETELÄNKRILLISTÄ (EUPHAUSIA SUPERBA) SAATAVAN RASVAUUTTEEN KÄYTTÖTARKOITUKSET
      
      
                  Tuoteryhmä
               
               
                  DHA:n ja EPA:n yhteenlaskettu enimmäispitoisuus
               
            
                  Maitotuotteet lukuun ottamatta maitopohjaisia juomia
               
               
                  200 mg/100 g ja juustotuotteissa 600 mg/100 g
               
            
                  Maitotuotteita vastaavat tuotteet lukuun ottamatta juomia
               
               
                  200 mg/100 g ja juustotuotteita vastaavissa tuotteissa 600 mg/100 g
               
            
                  Levitettävät rasvat ja salaatinkastikkeet
               
               
                  600 mg/100 g
               
            
                  Aamiaismurot
               
               
                  500 mg/100 g
               
            
                  Ravintolisät
               
               
                  200 mg valmistajan suosittelemaa päiväannosta kohden
               
            
                  Erityisiin lääkinnällisiin tarkoituksiin tarkoitetut ruokavaliovalmisteet
               
               
                  Niiden henkilöiden ravitsemuksellisten erityisvaatimusten mukaisesti, joille tuotteet on tarkoitettu
               
            
                  Laihdutukseen tarkoitetut vähäenergiset elintarvikkeet
               
               
                  200 mg/ateriankorvike